প্ৰাগডেস্ক,গুৱাহাটী, ৭ এপ্ৰিলঃ ক'ৰ'ণা ভাইৰাছে সমগ্ৰ দেশজুৰি সন্ত্ৰাসৰ সৃষ্টি কৰি থকাৰ সময়তে কোভিড - ১৯ কোৱাৰেণ্টাইন কেন্দ্রৰ বিষয়ে বিৰূপ তথা সাম্প্ৰদায়িক মন্তব্যৰ অভিযোগৰ ভিত্তিত অসম পুলিছে অল ইন্ডিয়া ইউনাইটেড ডেমোক্রেটিক ফ্রন্ট (এআইইউডিএফ)ৰ বিধায়ক আমিনুল ইছলামক আজি ৰাতিপূৱা গ্রেপ্তাৰ কৰিছে।
সোমবাৰে ৰাতি সোধপোচৰ বাবে বিধায়কজনক আটক কৰাৰ পিচত মঙ্গলবাৰে ৰাতিপূৱা অসম পুলিছে তেওঁক গ্রেপ্তাৰ কৰে।
প্ৰাপ্ত খৱৰ মতে, নাগাঁও পুলিছে এটা অ'ডিঅ ক্লিপ লাভ কৰিছিল য'ত নিজামুদ্দিন মাৰকাজৰ তাবলিগী জামায়াতৰ উপস্থিতসকলক কোভিড -১৯ ৰ ইতিবাচক পৰীক্ষাৰ পিচত কেবাগৰাকীকো পজিটিভ পোৱাৰ পিচত আমিনুল ইছলামে সম্পূৰ্ণ পৰিস্থিতিটোতে সাম্প্রদায়িক ৰহণ সনাৰ চেষ্টা আৰম্ভ কৰাৰ তথ্য ধৰা পৰে।
